(b)

Dodaje se sljedeći Prilog IX.: „PRILOG IX. Podaci koje treba osigurati u slučaju prodaje, najma ili kupnje uz obročnu otplatu cijene putem interneta 1. Za potrebe točaka 2. do 5. ovog Priloga primjenjuju se sljedeće definicije: (a) ‚sredstvo prikaza’ znači bilo koji zaslon, uključujući zaslon na dodir, ili ostala vizualna tehnologija za prikaz internetskog sadržaja korisnicima; (b) ‚ugniježđeni prikaz’ znači vizualno sučelje za pristup slici ili nizu podataka klikom mišem, pomicanjem miša ili širenjem druge slike ili niza podataka na zaslonu na dodir; (c) ‚zaslon na dodir’ znači zaslon osjetljiv na dodir, poput onog tablet računala, tableta ili pametnog telefona; (d) ‚alternativni tekst’ znači tekst koji kao alternativa grafičkom prikazu omogućuje prikaz podataka u negrafičkom obliku ako uređaji za prikaz ne mogu omogućiti grafički prikaz ili kao pomoć za dostupnost kao što je ulaz za aplikacije za sintezu glasa. 2. Odgovarajuća oznaka stavljena na raspolaganje od strane dobavljača u skladu s člankom 3. ili u slučaju kompleta, ako je primjereno, uredno popunjena na temelju oznake i informacijskih listova danih od strane dobavljača u skladu s člankom 3. prikazuje se na sredstvu prikaza u blizini cijene proizvoda ili kompleta u skladu s rasporedom utvrđenim u članku 3. U slučaju da se prikazuju i proizvod i komplet, s tim da je navedena samo cijena za komplet, prikazuje se samo oznaka za komplet. Veličina oznake mora biti takva da je oznaka jasno vidljiva i čitljiva i mora biti razmjerna veličini utvrđenoj u Prilogu III. Oznaka se može prikazati pomoću ugniježđenog prikaza, u kojem slučaju slika koja se koristi za pristup oznaci mora biti u skladu sa specifikacijama utvrđenima u točki 3. ovog Priloga. Ako se primjenjuje ugniježđeni prikaz, oznaka se mora pojaviti prvim klikom mišem, pomicanjem miša ili širenjem zaslona na dodir na slici. 3. Slika koja se koristi za pristup oznaci kod ugniježđenog prikaza: (a) strelica je u boji razreda energetske učinkovitosti proizvoda ili kompleta na oznaci; (b) na strelici je naznačen razred energetske učinkovitosti proizvoda ili kompleta u bijeloj boji, a veličina fonta jednaka je veličini fonta u kojem je navedena cijena; i (c) prikazana je u jednom od sljedeća dva oblika: 4. U slučaju ugniježđenog prikaza, redoslijed je prikaza oznake sljedeći: (a) slika iz točke 3. ovog Priloga prikazuje se na mehanizmu za prikaz u blizini cijene proizvoda ili kompleta; (b) slika je povezana s oznakom; (c) oznaka se prikazuje nakon klika mišem, pomicanja miša ili širenja slike na zaslonu na dodir; (d) oznaka se prikazuje u obliku iskočnog okvira (pop up), nove kartice, nove stranice ili putem prikaza umetnutog okvira; (e) za uvećanje oznake na zaslonima na dodir, primjenjuju se načini koji vrijede za uređaje za uvećanje dodirom; (f) oznaka se prestaje prikazivati pomoću opcije ‚zatvori’ ili drugog standardnog načina zatvaranja; (g) u tekstu, koji je alternativa grafičkom prikazu i koji se prikazuje u slučaju neuspjelog prikaza oznake, navodi se razred energetske učinkovitosti proizvoda ili kompleta, a veličina fonta jednaka je veličini fonta u kojem je navedena cijena. 5. Odgovarajući informacijski list proizvoda koji je dobavljač učinio dostupnim u skladu s člankom 3. prikazuje se na sredstvu prikaza u blizini cijene proizvoda ili kompleta. Veličina mora biti takva da je informacijski list jasno vidljiv i čitljiv. Informacijski se list može prikazati pomoću ugniježđenog prikaza, u kojem slučaju u poveznici, koja se koristi za pristup informacijskom listu, mora jasno i čitljivo biti naznačeno ‚Informacijski list proizvoda’. Ako se koristi ugniježđeni prikaz, informacijski se list pojavljuje prvim klikom mišem, pomicanjem miša ili širenjem zaslona na dodir na poveznici.”